cyanic-selkie/wikianc huggingface dataset:
২০২২–২৩ শ্রীলঙ্কা পুরুষ ক্রিকেট দলের নিউজিল্যান্ড সফর
প্রস্তুতিমূলক ম্যাচ
টেস্ট শুরুর আগে নিউজিল্যান্ড একাদশের বিপক্ষে শ্রীলঙ্কা একটি প্রস্তুতিমূলক ম্যাচে অংশ নেয়।
শার্লে ডে কেটেলারে
'''শার্লে মার্ক এস. ডে কেটেলারে (Charles De Ketelaere; জন্ম: ১০ মার্চ ২০০১; শার্লে ডে কেটেলারে''' নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলান এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।
২০১৭ সালে, ডে কেটেলারে বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১২ ম্যাচে ১টি গোল করেছেন।
প্রারম্ভিক জীবন
শার্লে ডে কেটেলারে ২০০১ সালের ১০ই মার্চ তারিখে বেলজিয়ামের ব্রুজসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ডে কেটেলারে বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন।
২০২০ সালের ১১ই নভেম্বর তারিখে, ১৯ বছর, ৮ মাস ও ১ দিন বয়সে, বাম পায়ে ফুটবল খেলায় পারদর্শী ডে কেটেলারে সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৯১তম মিনিটে আক্রমণভাগের খেলোয়াড় তোরগান আজারের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ২–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ডে কেটেলারে সর্বমোট ১ ম্যাচে অংশগ্রহণ করেছেন।
আকাশবাণী
অল ইন্ডিয়া রেডিও ১৯২৭ সালে বেসরকারী রেডিও ক্লাবের উদ্যোগে সর্বপ্রথম বেতার সম্প্রচার শুরু করে। সাধারণ জনগণকে তথ্য, শিক্ষা ও বিনোদনমূলক অনুষ্ঠান প্রচারের জন্য ১৯৩৬ সালে আনুষ্ঠানিকভাবে ভারত সরকার কর্তৃক অল ইন্ডিয়া রেডিওর সম্প্রচার কার্যক্রম শুরু হয়।
ভারতে রেডিও সম্প্রচার শুরু হয় ১৯২৭ সালে মুম্বাই(বোম্বে) এবং কলকাতায়(ক্যালকাটা) দুটি ব্যক্তিগত ট্রান্সমিটার দিয়ে। এটি ১৯৩০ সালে জাতীয়করণ করা হয় এবং তারপরে এটি ভারতীয় সম্প্রচার পরিষেবা (ইন্ডিয়ান ব্রডকাস্টিং কর্পোরেশন) নামে পরিচিত হয়। পরবর্তীতে ১৯৫৭ সালে এর নাম পরিবর্তন করে আকাশবাণী করা হয়।
১৯৪৭ যখন ভারত স্বাধীনতা লাভ করলো তখন অল ইন্ডিয়া রেডিও’র ১৮টি ট্রান্সমিটার সহ ৬টি সম্প্রচার কেন্দ্র ছিল। বেতার সম্প্রচারের ব্যাপ্তি ছিল ভৌগোলিক পরিসীমার ২.৫% এবং জনসংখ্যার ১১%। ভারতের স্বাধীনতার পর অল ইন্ডিয়া রেডিও’র দ্রুত বিকাশ ঘটে।
বর্তমানে অল ইন্ডিয়া রেডিও’র ১৪৪টা মিডিয়াম ট্রান্সমিশন (মিডিয়াম ওয়েভ), ৫৪টি হাই ফ্রিকোয়েন্সী (শর্ট ওয়েভ) এবং ১৩৯টি এফ এম ট্রান্সমিশন সহ ২১৫টি সম্প্রচার কেন্দ্র সমন্বয়ে সম্প্রচার নেটওর্য়াক চালু আছে। অল ইন্ডিয়া রেডিও ভৌগোলিক পরিব্যাপ্তির ১৯.৪২% এবং ৯৯.১৩% জনসংখ্যাকে এই সম্প্রচার সেবা দিয়ে যাচ্ছে । অভ্যন্তরীণ জনসংখ্যার জন্য অল ইন্ডিয়া রেডিও ২৪টি ভাষা এবং ১৪৬টি উপভাষায় এবং আন্তর্জাতিক শ্রোতাদের জন্য ১৭টি ভারতীয় ও ১০টি বিদেশী ভাষা সমন্বয়ে সর্বমোট ২৭টি ভাষায় বেতার সম্প্রচার করছে।
আজিমপুর গোরস্থান
আজিমপুর গোরস্থান বাংলাদেশের ঢাকা শহরে আজিমপুরে অবস্থিত একটি মুসলমান সমাধিস্থল। একে আজিমপুর কবরস্থান হিসেবেও প্রায়শ উল্লেখ করা হয়। সপ্তদশ শতাব্দীতে ঢাকা শহরের পত্তনের সমসময়ে এই গোরস্থানের সূচনা হয়েছিল বলে অনুমান করা হয়।
বর্ণনা
২৭ একর জমির ওপর গড়ে উঠেছে আজিমপুর গোরস্থান। এই গোরস্থানের দুটি অংশ রয়েছে যথা নতুন গোরস্থান ও আরেকটি পুরাতন গোরস্থান। পুরাতন গোরস্থানটি নতুন গোরস্থানের তুলনায় বেশ ছোট।
লাশের সংখ্যা
এখানে কতটি লাশ দাফন করা হয়েছে তার কোনো হিসাব নেই। ২০১৩ খ্রিষ্টাব্দে এই গণনায় দেখা যায় যে যায়, এখানে প্রতিদিন গড়ে ৩০-৩৫টি লাশ দাফন করা হয়। সপ্তাহে প্রায় ২০০-২৫০টি লাশ দাফন করা হচ্ছে। এখানে ব্রিটিশ আমল ও পাকিস্তান আমলের বেশ কিছু কবর সংরক্ষিত আছে।
লাশ দাফনের ব্যয়
ঢাকা দক্ষিণ সিটি কর্পোরেশন (ডিএসসিসি) এলাকার আজিমপুর কবরস্থানে লাশ দাফনের জন্য বর্তমানে মৃতের স্বজনদের কোন অর্থ খরচ হয় না। বর্তমানে যে কারও লাশ দাফনের জন্য প্রয়োজনীয় কাফনের কাপড়, সাবান, লোবান, বাঁশ, চাটাই ও কবর খোদাই করাসহ সব খরচ ডিএসসিসির নিজস্ব ফান্ড থেকে বহন করা হয়। গত ১২ সেপ্টেম্বর ২০১৮ থেকে এ কবরস্থানে সম্পূর্ণ বিনামূল্যে লাশ দাফন করা হচ্ছে।
উল্লেখযোগ্য ব্যক্তি
এই কবরস্থানে শায়িত কিছু উল্লেখযোগ্য ব্যক্তি:
পোমারা হত্যাকাণ্ড
পোমারা গণহত্যা বলতে ১৯৭১ সালের ১৪ সেপ্টেম্বর বাংলাদেশের চট্টগ্রাম জেলার পোমারা ইউনিয়নের নিরস্ত্র বাঙালি হিন্দুদের হত্যা বোঝায়।  পাকিস্তান সেনাবাহিনী পোমরা সংরক্ষিত বনে ১৩ বাঙালি হিন্দুকে জীবন্ত কবর দেয়।
পটভূমি
পোমারা ইউনিয়ন চট্টগ্রাম জেলার রাঙ্গুনিয়া উপজেলাধীন । গণহত্যা সাইটটি গোচরা চৌমোহনী রেলস্টেশন থেকে প্রায় ৫০ মিটার দূরে এবং চট্টগ্রাম থেকে ২৫ কিমি দূরে অবস্থিত। এটি পোমারা সংরক্ষিত বনের ঠিক পাশেই পোমারা উচ্চ বিদ্যালয়ের পিছনে অবস্থিত।
হত্যাকাণ্ড
১৪ ই সেপ্টেম্বর পাকিস্তান সেনাবাহিনীর একটি 50-60 শক্তিশালী দল মধুরাম তালুকদারপাড়া আক্রমণ করে এবং পুরুষ, মহিলা, শিশু এবং বৃদ্ধদের উপর বর্বর হামলা চালায়। আঠারো গ্রামবাসীকে দড়ির সাথে বেঁধে দেওয়া হয়েছিল এবং পরে তাকে পিটিয়ে মেরে টেনে নিয়ে যাওয়া হয়েছিল পোমরা সংরক্ষিত বনের কাছে সেনা শিবিরে। সেনা অফিসারদের কাছ থেকে মুক্তি পেতে শত শত গ্রামবাসী তাদের সাথে শিবিরে এসেছিলেন। বন্দীদের মধ্যে জ্যেষ্ঠ পাঁচজনকে মৃত অবস্থায় ছেড়ে দেওয়া হয়েছিল। বাকিদের একটি কবর খনন করার জন্য তৈরি করা হয়েছিল যেখানে তাদের জীবন্ত সমাধি দেওয়া হয়েছিল।
ভবিষ্যৎ ফল
কয়েক দিন পরে স্থানীয়রা লাশ উদ্ধার করার চেষ্টা করেছিল, কিন্তু ভারী দুর্গন্ধের কারণে সে আশা ছেড়ে দিয়েছিল। শীঘ্রই গণকবরটি ঝোপঝাড় দিয়ে একাকার হয়ে যায় এবং অঞ্চলটি গবাদি পশুদের জন্য চারণভূমিতে পরিণত হয়। বর্তমানে গণহত্যার জায়গায় মৌসুমী সবজির চাষ হয়।
বিরাট রাজার ঢিবি
বিরাট রাজার ঢিবি বাংলাদেশের রংপুর বিভাগের অবস্থিত একটি প্রাচীন স্থাপনা। এটি পরিচিত বিরাট নগর নামে। প্রাচীন কালে এটি দুর্গনগরী ছিল। এখানে রাজশাহী ও রংপুর বিভাগের সকল জেলাসহ সারাদেশ থেকে প্রতিবছর বৈশাখে মাসব্যাপী রাজা বিরাটের তীর্থ মেলায় হিন্দুধর্মের হাজার হাজার লোকজনের আসে। এটি  বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
অবস্থান
গাইবান্ধার গোবিন্দগঞ্জ উপজেলার সদর থেকে ১৫ কিলোমিটার পশ্চিমে রাজাহার ইউনিয়নের বিরাট নগরীর প্রত্নতত্ত্ব নিদর্শন। বিরাট নগরের পশ্চিমাংশে প্রাচীনকীর্তির ধ্বংসাবশেষ এখন ঢিবিরূপে আছে।
বিবরণী
বিরাট নগরের পশ্চিমাংশে পাঁচটি ঢিবি আছে। এক একটি ঢিবি প্রায় এক বিঘা জমির উপর অবস্থিত। ১৯১০ সালে ১৯৫ ফুট × ১৫০ ফুট আয়তনে একটি মন্দিরের ভিত্তি দেয়াল খনন করার পরে এটি অবিষ্কৃত হয়েছিল। এখন থেকে পাঁচটি ব্রোঞ্জ নির্মিত বিষ্ণুমুর্তি আবিষ্কৃত হয়েছে। এখানে ১৯৭৮ সালে পাওয়া যায় সংস্কৃত অক্ষরে খোদাই করা 'নম: নম: বিরাট' লেখা ৯ ইঞ্চি দীর্ঘ মহামূল্যবান একটি শিলালিপি। এছাড়া কালো রঙের শিলা পাথর দ্বারা তৈরি হস্তি মস্তক পাওয়া গিয়েছিল যা এখন রাজশাহী যাদুঘরে ও সিংহদ্বারের একটি পাথরের খাম্বা মহাস্থান যাদুঘরে রয়েছে। এর উত্তরে একটি পুকুর আছে। বিরাট নগরী হল হিন্দু পৌরাণিক উপাখ্যান মহাভারতের বর্ণনায় যে রাজা বিরাট তার নামে।তিনি বিরাট বনে এক উচ্চ ভূমিতে রাজবাড়ী ও নগর স্থাপন করেন তখন থেকে এর নাম বিরাট নগরী। তিনি তার রাজ্যে হাজার হাজার দীঘি-পুষ্করিনী খনন করে মাছ চাষ করতেন তাই 'মৎস্যরাজ বিরাট' নামে খ্যাত হয়েছিলেন।
সঠিক ইতিহাস
প্রাচীন ভারতবর্ষের মানচিত্র পর্যালোচনা করলে রাজা বিরাট এর রাজ্য মৎস্য দেশকে উত্তর ভারতের দিল্লি বা পাঞ্জাব, ভারত অংশে দেখা যায় যার পূর্ব দিক দিয়ে সরস্বতী নদী এবং পশ্চিম দিক দিয়ে যমুনা নদী (ভারত) প্রবাহিত । অর্থাৎ এই মৎস্য দেশ এবং মহাভারতের মৎস্য দেশের বর্ণনা মিলে যায় যার অবস্থান উত্তর ভারত এ । গাইবান্ধার যে অংশে এ নিদর্শন এর কথা বলা হয়েছে তার সাথে মহাভারতের বিরাট রাজার এবং পাণ্ডব বংশের কোন মিল নাই। এছাড়াও বরতমান বাংলাদেশ সেই সময়ে পুণ্ড্র, সুহমা এবং প্রাগ জ্য্যোতিষ রাজ্যের অন্তর্গত ছিল যার বর্ণনা মহাভারত এ ছিল। এত বিপুল পরিমাণ জায়গা ভ্রমণ করে পাণ্ডব দের বঙ্গ দেশে আসার কোন কারণ নেই। এখানে যেসব শিলালিপি বা মূর্তি আবিষ্কৃত হয়েছে তা স্থানীয় কোন রাজাদের ও সম্পত্তি হতে পারে। তাই এখানে যে তীর্থের ক্থা বলা হয়েছে তা আসলে কোন তীর্থস্থান নয়, স্থানীয় লোককথা মাত্র। তদুপরি, এখানে রাজা বিরাটের কোন প্রাসাদের ধ্বংসাবশেষ ও পাওয়া যায় নি। তাই এ স্থান লোককথা ছাড়া আর কিছুই নয়।
রজঃস্রাব
thumb|350px|right|[[মাসিক চক্র ]] রজঃস্রাব (ইংরেজি: Menstruation) হলো উচ্চতর প্রাইমেট বর্গের স্তন্যপায়ী স্তরী- একটি শারীরবৃত্তীয় প্রক্রিয়া যা প্রজননের সঙ্গে সম্পর্কিত। প্রতি মাসে এটি হয় বলে এটিকে বাংলায় সচরাচর মাসিক বলেও অভিহিত করা হয়। প্রজননের উদ্দেশ্যে নারীর ডিম্বাশয়ে ডিম্বস্ফোটন হয় এবং তা ফ্যালোপিয়ন টিউব দিয়ে জরায়ুতে চলে আসে এবং ৩-৪ দিন অবস্থান করে। এ সময় যদি পুরুষের সঙ্গে যৌনমিলনের মাধ্যমে নারীর জরায়ুতে শুক্র না-আসে এবং এই না-আসার কারণে যদি ডিম্ব নিষিক্ত না হয় তবে তা নষ্ট হয়ে যায় এবং জরায়ুগাত্রের অভ্যন্তরতম সরস স্তর(এন্ডমেট্রিয়াম) ভেঙ্গে পড়ে। এই ভগ্ন ঝিল্লি, সঙ্গের শ্লেষ্মা ও এর রক্ত বাহ থেকে উৎপাদিত রক্তপাত সব মিশে তৈরী তরল এবং তার সংগে এর তঞ্চিত এবং অর্ধ-তঞ্চিত মিশ্রণ কয়েক দিন ধরে লাগাতার যোনিপথে নির্গত হয়। এই ক্ষরণই রজঃস্রাব বা রক্তস্রাব বা ঋতুস্রাব। কখনো একে গর্ভস্রাব হিসেবেও উল্লেখ করা হয়। যদি নারী জরায়ুতে অবমুক্ত ডিম্বটি পুরুষের স্খলিত শুক্র দ্বারা নিষিক্ত হয়ে এণ্ডোমেট্রিয়ামে প্রোথিত (ইম্প্ল্যান্টেশন) হয় তবে আর রজঃস্রাব হয় না। তাই মাসিক রজঃস্রাব বন্ধ হয়ে যাওয়া নারীর গর্ভধারণের প্রাথমিক লক্ষণ হিসেবে বিবেচনা করা হয়।
রজঃচক্র বা ঋতুচক্র
রজ:চক্র বা ঋতুচক্র (ইংরেজি: Menstrual cycle) বলতে নারীদেহের ২৮ দিনের একটি পর্যায়ক্রমিক শরীরবৃত্তিয় প্রক্রিয়া বোঝায়। প্রথম শুরু হয় ১০ থেকে ১৬ বছর বয়সের মধ্যে।(তবে এর আগে নয় বছর বয়সেও হতে পারে। এটা সাধারণত ভৌগোলিক আবহাওয়া, শারীরিক শক্তির উপর নির্ভর করে হয়ে থাকে) তারপর থেকে প্রতিমাসে নিয়মিতভাবে হয়। এই চক্র আটাশ দিন পর পর বা তার কিঞ্চিৎ আগে বা পরেও হতে পারে। মাসিক রজ:চক্রকে তিনটি পর্বে ভাগ করা হয়ে থাকে।
২. প্রলিফেরাটিভ পর্যায় এই ফেজ বা সময়ে জরায়ুর অভ্যন্তরে ঝরে যাওয়া কোষ বা কোষের স্তরগুলো ফিমেল হরমোনের প্রভাবে আবার তৈরি হতে শুরু করে।
৩. সিকরেটরি পর্যায় এই সময় জরায়ু বা মাতৃজঠরের অভ্যন্তরের প্রতিটি গ্রন্থি রস নি:সরণের জন্য একেবারে তৈরি হয়ে থাকে। গ্রন্থি ও তার মধ্যবর্তী স্ট্রমা বা টিস্যুতে রস জমে থাকে। যৌনসঙ্গমের ফলস্বরূপ পুরুষের শুক্রাণু কর্তৃক নারীর ডিম্বাণু নিষিক্ত হলে সেটি জরায়ুতে ইমপ্ল্যান্ট (ওশহলথষয়) প্রোথিত হয়। শুরু হয় গর্ভধারণ। যদি নির্দিষ্ট মাসিকের মধ্যে গর্ভধারণ না ঘটে তাহলেই কেবল পরবর্তী মাসিক রজঃস্রাব শুরু হয়।
অনিয়মিত রজঃস্রাব
অনিয়মিত রজ:স্রাব একটি সাধারণ সমস্যা। স্বাভাবিক ক্ষেত্রে এই মাসিক রজঃস্রাব আটাশ দিন পর পর হবে। তবে দু-একদিন আগে-পরে হতে পারে। দু-একদিনের হের-ফের স্বাভাবিক। তবে এর ব্যতিক্রমও হতে পারে। ব্যতিক্রম হলে অবশ্যই অভিজ্ঞ ডাক্তারের পরামর্শ নিতে হবে।
বিলম্বিত রজঃস্রাব
মাসিক রজঃস্রাব প্রথম শুরু হয় সাধারণত: এগারো বা বারো বছর বয়সে এবং তার পর থেকে প্রতিমাসে নিয়মিতভাবে হয়। প্রথম রজঃস্রাব নয় বছর বয়সে অর্থাৎ একটু আগেও শুরু হতে পারে। আবার একটু দেরিতেও অর্থাৎ বারো বা তেরো বছর বয়সে কিংবা এর কিছু পরেও শুরু হতে পারে। যদি আঠারো বছর বয়সেও মাসিক রজঃস্রাব শুরু না হয়] তবে তা সমস্যা গণ্য করে চিকিৎসা নিতে হয়। সে ক্ষেত্রে শারীরিক ও হরমোনজনিত কোনো প্রকার অস্বাভাবিকতা আছে কি না, তা নির্ণয় করা আবশ্যক।
রজ:ক্ষান্তি
রজঃস্রাব শুরু হয় কিশোরীরা যখন বয়:সন্ধিতে উপনীত হয়। এরপর রজ:চক্র দীর্ঘদিন চলতে থাকে। নারী প্রৌরত্বে উপনীত হলে তা বন্ধ হয়ে যায় যাকে বলা হয় রজ:ক্ষান্তি (ইংরেজি: Menopause)। প্রথমে রজ:স্রাবের পরিমাণ হ্রাস পায় এবং রজ:স্রাবের সময় পরিধি কমে আসে। এক সময় রজ:স্রাব সম্পূর্ণ রূপে বন্ধ হয়ে যায়। এ সময়ে নারী দেহে নানা রকম উপসর্গ পরিলক্ষিত হয়। মনোপজ বা রজ:ক্ষান্তি যাওয়া মহিলাদের জীবনের একটি বিশেষ অধ্যায়। সাধারণতঃ ৪৩ থেকে শুরু করে ৫৩ বৎসরের মধ্যে নারীর জীবনে রজ:ক্ষান্তি অধ্যায়ের শেষ হয়। নারীর বয়স ৪০ পার হওয়ার পর থেকে ডিম্বাশয়ের কার্যকারিতা আস্তে আস্তে কমতে থাকে। প্রত্যেক মহিলার তলপেটে জরায়ুর দু’ধারে দুটি ডিম্বাশয় থাকে। এর কাজ হল ডিম্বস্ফুটন এবং হরমোন নিঃসরণ। বেশিরভাগ মেয়েলি হরমোন ইসট্রোজেন ও প্রজেসটেরন, পুরুষের হরমোন টেসটোসটেরন সামান্য নিঃসরণ হয়। রজঃস্রাব শুরুর পর থেকে প্রতি মাসে একেকটি ডিম্বাশয় থেকে ডিম্বস্ফুটন হয় ও হরমোনগুলো বের হতে থাকে। ৪০ বছরের পর থেকে হরমোন নিঃসরণ কমতে থাকে। প্রভাব পড়ে শরীর ও মনে। এ স্বাভাবিক ঘটনায় মন খারাপ করার কিছু নেই।
শরীর ও মনের ওপর মেনোপজের প্রভাব
রজ:ক্ষান্তি শুরুর সঙ্গে-সঙ্গে মহিলাদের জীবনে শারীরিক ও মানসিক নানা ধরনের পরিবর্তন বা উপসর্গ দেখা দেয়। মাসিকে অনিয়ম, হঠাৎ করেই মাথা গরম বা হট ফ্লাস, বুক ধড়ফড়, অতিরিক্ত ঘুমানো, অনিদ্রা, প্রস্রাবে সমস্যা, ওজন বেড়ে যাওয়া, মেজাজ খিটখিটে হয়ে যাওয়া বা মুড চেঞ্জ ইত্যাদি হতে পারে। জীবনধারা বা লাইফস্টাইলের পরিবর্তন দ্বারা এগুলো নিয়ন্ত্রণ করা সম্ভব। অনিয়মিত ঋতুচক্র এ সময় ঋতুচক্র বা মাসিক চক্রের পরিবর্তন হয়। কখনোবা একটু বেশি রক্তস্রাব, কখনোবা কম রক্তস্রাব যেতে পারে। অনেকদিন ধরে অল্প ফোঁটা ফোঁটা রক্ত যেতে পারে। কমপক্ষে সাধারণত ছয় মাস একটানা রক্তস্রাব বন্ধ থাকলে ধরে নেয়া যায় যে মেনোপজ হয়ে গেছে।
হট ফ্লাশ
মেনোপজ হওয়ার প্রথম বছরগুলোতে হট ফ্লাশ বা মুখ-কান-ঘাড়-মাথা দিয়ে গরম ভাপ বের হয়। শতকরা ৭৫ ভাগ মহিলা এ হট ফ্লাশে ভুগে থাকেন এবং সেই সঙ্গে গা ঘামতে শুরু করে। সাধারণত রাতের বেলায় এ ঘাম বেশি বের হয়। প্রথম বছরে বেশি হয়, সাধারণত পাঁচ বছর পর্যন্ত হতে পারে। শরীর অবসাদবোধ হয় এবং মেজাজও খিটখিটে হয়ে যায়। অনিদ্রা বেড়ে গিয়ে শরীরে ক্লান্তি নেমে আসে। ইস্ট্রোজেন হরমোন মস্তিষ্কের তাপমাত্রা নিয়ন্ত্রণের গ্রন্থিগুলোকে প্রভাবিত করে থাকে। তাই মেনোপজ হলে ইস্ট্রোজেন হরমোনের ঘাটতির কারণে হট ফ্লাশ হয়ে থাকে। এ কারণে ইস্ট্রোজেন হরমোন প্রতিস্থাপন করে এর চিকিৎসা করা হয়। তবে বিশেষজ্ঞের পরামর্শ অবশ্যই নিতে হবে। মুখে ঠাণ্ডা পানি দিলে এবং ঠাণ্ডা পানি খেলে আরামবোধ হয়। কফি, গরম চা, সিগারেট, জর্দা এগুলো খেলে হট ফ্লাশ আরও বেড়ে যায়। ভিটামিন ‘বি’সমৃদ্ধ খাবার যেমন আটা, ওটমিল, ব্রকোলি, ফুলকফি, মাশরুম, বাদাম, সূর্যমুখী বীজ, মটরশুঁটি, কিশমিশ, কলা, লাল আলু, পালংশাক ইত্যাদি খাবার খাওয়া উচিত। অনিদ্রা হট ফ্লাশ বা রাতে ঘামের কারণে অনেকের ভালো ঘুম হয় না। এছাড়াও অনেকের রাতে ঘুম ভেঙে গেলে আর ঘুম আসতে চায় না। সেই সঙ্গে নানা রকম টেনশন বাড়তে থাকে। এ কারণে সারাদিন ক্লান্তিবোধ হয়। ঘুমের ওষুধ চিকিৎসকের পরামর্শে খেতে পারেন। রাতে হালকা খাবার খাবেন, তেল-মশলাদার খাবার না খাওয়াই ভালো। সিগারেট, জর্দা, অ্যালকোহলের অভ্যাস থাকলে বাদ দিতে হবে। ঘুমানোর আগে হালকা গরম পানি দিয়ে গোসল করলে ভালো ঘুম হবে। মধু-পানি খেলে একটু উপকার পাওয়া যেতে পারে। বুক ধড়ফড় করা হট ফ্লাশের সঙ্গে বুক ধড়ফড় করতে পারে। তবে হার্টের বা অন্যান্য অসুস্থতার কারণেও বুক ধড়ফড় করতে পারে। কাজেই এ সময় চিকিৎসকের পরামর্শ নেয়া উচিত। ভুলে যাওয়া রজঃক্ষানিত হলে কারোকারো স্মৃতিশক্তি কিছুটা দুর্বল হয়ে যায়। মস্তিষ্কের সজীবতা বজায় রাখার জন্য ইস্ট্রোজেন হরমোন জরুরি। এ হরমোন ঘাটতির ফলে সোজা জিনিস অনেক সময় ভুলে যায়। বিশেষ করে যারা অযথাই টেনশন বেশি করে তাদের ক্ষেত্রে এ সমস্যা বেশি হয়। কলা, তিল, তিসি বীজ, সবুজ শাকসবজি বেশি করে খাওয়া উচিত।
ভ্যাজাইনাল ড্রাইনেস
ইস্ট্রোজেনের অভাবে ভ্যাজাইনাল ড্রাইনেস বা যোনিপথের শুষ্কতা অনেকেরই হয়ে থাকে। এজন্য সহবাসে জ্বালা হতে পারে। বাজারে কিছু অ্যাকুয়াবেজড জেলি পাওয়া যায়, এগুলো সহবাসের আগে ব্যবহার করা যেতে পারে অথবা চিকিৎসকের পরামর্শে ইস্ট্রোজেন ভ্যাজাইনাল ক্রিম ব্যবহার করা যেতে পারে। প্রস্রাবে ইনফেকশন প্রস্রাবে যোনি পথে ইনফেকশনও বেশি হয়ে থাকে। এ ছাড়া যেহেতু প্রস্রাবের থলির স্থিতিস্থাপকতা কমে যায়, এ কারণে হাঁচি বা কাশি দিলে অনেক সময় প্রস্রাব বের হয়ে আসে। এজন্য পেলভিক এক্সারসাইজ এবং প্রতিদিন ৮-১০ গ্লাস পানি পান করা উচিত। কোল্ড ড্রিংস না খাওয়া ভালো। চিকিৎসকের পরামর্শ নেয়া উচিত।
হার্টের সমস্যা
ইস্ট্রোজেন হরমোন যেমন হাড়কে মজবুত রাখে, তেমনি রক্তের কলেস্টেরলের মাত্রাও নিয়ন্ত্রণ করতে সাহায্য করে। দেখা যায়, মহিলাদের মেনোপজ হওয়ার পর হার্টের সমস্যা বেড়ে যায়। এ কারণে অনেক সময় চিকিৎসকের পরামর্শে ইস্ট্রোজেন হরমোন ব্যবহার করা যেতে পারে। বয়সের সঙ্গে সঙ্গে উচ্চরক্তচাপ, ডায়াবেটিস, ওজন বৃদ্ধি ও কলেস্টেরল বৃদ্ধির জন্য হার্টের সমস্যা বেড়ে যায়।
রায়ান হিগিন্স (ইংল্যান্ডের ক্রিকেটার)
রায়ান ফ্রান্সিস হিগিন্স (জন্ম: ১৯৯৫ সালের ৬ জানুয়ারি) হলেন একজন জিম্বাবুয়ান বংশোদ্ভূত ইংরেজ ক্রিকেটার যিনি মিডলসেক্সের সাথে একটি স্পেলের পর ২ অক্টোবর, ২০১৭ তারিখে গ্লুচেস্টারশায়ার কাউন্টি ক্রিকেট ক্লাবে যোগ দেন    তিনি একজন ডানহাতি ব্যাটসম্যান যিনি ডানহাতি মিডিয়াম পেস বোলিং করেন। তিনি সমারসেটের বিরুদ্ধে ২০১৮ সালে ন্যাটওয়েস্ট টি-টোয়েন্টি কাপে মিডলসেক্সের হয়ে আত্মপ্রকাশ করেন।  ২০১৭ সালের জুনে ইয়র্কশায়ারের বিরুদ্ধে কাউন্টি চ্যাম্পিয়নশিপে প্রথম শ্রেণীর ক্রিকেটে তার অভিষেক ঘটে।  ২০১৯ সালের সেপ্টেম্বর মাসে হিগিন্সকে পেশাদার ক্রিকেটার্স অ্যাসোসিয়েশন কর্তৃক প্লেয়ার প্লেয়ার অফ দ্য ইয়ার পুরস্কারের জন্য মনোনীত করা হয়।
ভারতের ভাষা
ভারতে কথিত ভাষাসমূহ বেশ কয়েকটি ভাষা পরিবারের অন্তর্গত, প্রধানসমূহ হল ৭৮.০৫% ভারতীয়ের দ্বারা কথ্য ইন্দো-ইউরোপীয় ভাষা এবং ১৯.৬৪% ভারতীয়দের দ্বারা কথ্য দ্রাবিড় ভাষা।  উভয় ভাষা পরিবার একসঙ্গে কখনও কখনও ভারতীয় ভাষা হিসাবে পরিচিত।   অবশিষ্ট ২.৩১% জনসংখ্যার দ্বারা কথিত ভাষাসমূহ অস্ট্রো-এশীয়, চীন-তিব্বতি, তাই-কাদাই এবং আরও কয়েকটি ছোটখাটো ভাষা পরিবার ও বিচ্ছিন্ন ভাষার অন্তর্গত।   নাইজেরিয়া (৫২৪ টি), ইন্দোনেশিয়া (৭১০ টি) ও পাপুয়া নিউ গিনির (৮৪০ টি) পরে, ভারতে বিশ্বের চতুর্থ সর্বোচ্চ সংখ্যক ভাষা (৪৪৭ টি) রয়েছে। ভারতীয় উপমহাদেশে বিশ্বের তৃতীয় সর্বাধিক কথ্য ভাষা, হিন্দি-উর্দু; ষষ্ঠ সর্বাধিক কথ্য ভাষ, বাংলা; ত্রয়োদশ সর্বাধিক কথ্য ভাষা, পাঞ্জাবি; এবং সতেরোতম সর্বাধিক কথ্য ভাষা, তামিলের ধাত্রী ভূমি।
ভারতের সংবিধানের ৩৪৩ নং অনুচ্ছেদে বলা হয়েছে, যে ইউনিয়নের দাপ্তরিক ভাষা হল দেবনাগরী লিপিতে লিখিত হিন্দি, ১৯৪৭ থেকে ১৫ বছর ধরে ইংরেজির দাপ্তরিক ব্যবহার অব্যাহত থাকবে। পরবর্তীতে, ভারত সরকার একটি সাংবিধানিক সংশোধনী দ্য অফিসিয়াল ল্যাঙ্গুয়েজ অ্যাক্ট, ১৯৬৩ অনুসারে হিন্দির পাশাপাশি ইংরেজিকে অনির্দিষ্টকালের জন্য চালু রাখার অনুমতি অর্জন করে, যতক্ষণ না আইন প্রণয়ন এটি পরিবর্তন করার সিদ্ধান্ত নেয়। ইউনিয়নের দাপ্তরিক কাজে ব্যবহার করা সংখ্যার রূপ হল "ভারতীয় সংখ্যার আন্তর্জাতিক রূপ", যা বেশিরভাগ ইংরেজিভাষী দেশে আরবি সংখ্যা হিসাবে উল্লেখ করা হয়। ভারতের কোন জাতীয় অথবা রাষ্ট্রীয় ভাষা নেই; ভারতের সংবিধান কোনো ভাষাকে জাতীয় বা রাষ্ট্রীয় ভাষার মর্যাদা প্রদান করে না।
ভারতীয় সংবিধানের অষ্টম তফসিলে ২২ টি ভাষার তালিকা রয়েছে, যেগুলিকে তফসিলি ভাষা হিসাবে উল্লেখ করা হয়েছে এবং স্বীকৃতি, মর্যাদা ও সরকারি উত্সাহ প্রদান করা হয়েছে। এছাড়াও, ভারত সরকার কন্নড়, মালয়ালম, ওড়িয়া, সংস্কৃত, তামিল ও তেলেগুকে ধ্রুপদী ভাষার বিশিষ্টতা প্রদান করেছে। ধ্রুপদী ভাষার মর্যাদা সেই ভাষাগুলিকে দেওয়া হয়, যেগুলির সমৃদ্ধ ঐতিহ্য ও স্বতন্ত্র প্রকৃতি রয়েছে।
ভারতে ২০০১ সালের জনগণনা অনুসারে, ভারতে ১২২ টি প্রধান ভাষা ও ১৫৯৯ টি অন্যান্য ভাষা রয়েছে। যাইহোক, অন্যান্য উত্স থেকে পরিসংখ্যান পরিবর্তিত হয়, প্রাথমিকভাবে "ভাষা" ও "উপভাষা" শব্দের সংজ্ঞার পার্থক্যের কারণে। ২০০১ সালের জনগণনায় ১০ লাখ বা তার বেশি সংখ্যক মাতৃ-ভাষাভাষী সহ ৩০ টি ভাষা এবং কমপক্ষে ১০ হাজার লোকের কথ্য ভাষা হিসাবে আরও ১২২টি ভাষা নথিভুক্ত হয়। এই ভাষাগুলির বাইরেও ভারতবর্ষের ইতিহাসে ফার্সি ও ইংরেজি আন্তর্জাতিক ভাষা হিসেবে গুরুত্বপূর্ণ ভূমিকা রেখেছে। দুটি যোগাযোগের ভাষা ভারতের ইতিহাসে গুরুত্বপূর্ণ ভূমিকা পালন করেছে: ফার্সি ও ইংরেজি। ভারতে মুঘল আমলে ফার্সি আদালতের ভাষা ছিল। এটি ব্রিটিশ উপনিবেশের যুগ পর্যন্ত কয়েক শতাব্দী ধরে প্রশাসনিক ভাষা হিসাবে রাজত্ব করেছিল। ইংরেজি ভারতে একটি গুরুত্বপূর্ণ ভাষা হিসাবে অব্যাহত রয়েছে। এটি উচ্চ শিক্ষায় ও ভারত সরকারের কিছু ক্ষেত্রে ব্যবহৃত হয়। হিন্দি, যার বর্তমানে ভারতে সবচেয়ে বেশি সংখ্যক প্রথম-ভাষাভাষী রয়েছে, উত্তর ও মধ্য ভারতের বেশিরভাগ অংশ জুড়ে যোগাযোগের ভাষা হিসেবে কাজ করে। যাইহোক, দক্ষিণ ভারতে হিন্দি চাপিয়ে দেওয়া নিয়ে উদ্বেগ উত্থাপিত হয়েছে, বিশেষ করে তামিলনাড়ু ও কর্ণাটক রাজ্যে। পশ্চিমবঙ্গ, মহারাষ্ট্র, আসাম, পাঞ্জাব ও অন্যান্য অ-হিন্দি অঞ্চলসমূহও হিন্দি সম্পর্কে উদ্বেগ প্রকাশ করতে শুরু করেছে। বাংলা হল পূর্ব ও উত্তর-পূর্বাঞ্চলে উল্লেখযোগ্য সংখ্যক ভাষাভাষী সহ রাষ্ট্রের দ্বিতীয় সর্বাধিক কথ্য ও বোধগম্য ভাষা। মারাঠি হল দক্ষিণ-পশ্চিম অঞ্চলে উল্লেখযোগ্য সংখ্যক ভাষাভাষী সহ রাষ্ট্রের তৃতীয় সর্বাধিক কথ্য ও বোধগম্য ভাষা।
ইতিহাস
দক্ষিণ ভারতীয় ভাষাসমূহ দ্রাবিড় পরিবার থেকে এসেছে। দ্রাবিড় ভাষাসমূহ ভারতীয় উপমহাদেশের দেশীয় ভাষা। প্রত্ন-দ্রাবিড় ভাষাসমূহ খ্রিস্টপূর্ব ৪র্থ সহস্রাব্দে ভারতে কথ্য ভাষা ছিল এবং খ্রিস্টপূর্ব ৩য় সহস্রাব্দের দিকে বিভিন্ন শাখায় বিভক্ত হতে শুরু করে। দ্রাবিড় ভাষাসমূহকে চারটি গোষ্ঠীতে ভাগ করা হয়েছে: উত্তর, মধ্য (কোলামি-পার্জি), দক্ষিণ-মধ্য (তেলেগু-কুই) ও দক্ষিণ দ্রাবিড় (তামিল-কন্নড়)।
ইন্দো-ইউরোপীয় পরিবারের ইন্দো-আর্য শাখা থেকে উত্তর ভারতীয় ভাষাসমূহ মধ্যযুগের মধ্য ইন্দো-আর্য প্রাকৃত ভাষা ও অপভ্রংশের মাধ্যমে প্রাচীন ইন্দো-আর্য থেকে বিবর্তিত হয়েছে। ইন্দো-আর্য ভাষা তিনটি পর্যায়ে বিকশিত এবং উদ্ভূত হয়েছিল — পুরাতন ইন্দো-আর্য (১৫০০ খ্রিস্টপূর্বাব্দ থেকে ৬০০ খ্রিস্টপূর্বাব্দ), মধ্য ইন্দো-আর্য পর্যায় (৬০০ খ্রিস্টপূর্বাব্দ ও ১০০০ খ্রিস্টপূর্বাব্দ) ও নতুন ইন্দো-আর্য (১০০০ খ্রিস্টপূর্বাব্দ ও ১৩০০ খ্রিস্টপূর্বাব্দের মধ্যে)। আধুনিক উত্তর ভারতীয় ইন্দো-আর্য ভাষাসমূহ নতুন ইন্দো-আর্য যুগে স্বতন্ত্র, স্বীকৃত ভাষায় বিকশিত হয়েছিল।
ফার্সি ভাষাকে গজনভিদ ও অন্যান্য তুর্কো-আফগান রাজবংশের দ্বারা আদালতের ভাষা হিসাবে ভারতে আনা হয়েছিল। সাংস্কৃতিকভাবে ফার্সিকৃত, তারা পরবর্তী মুঘল রাজবংশের (তুর্কো-মঙ্গোল বংশোদ্ভূত) সঙ্গে একত্রিত হয়ে ৫০০ বছরেরও বেশি সময় ধরে এই অঞ্চলের শিল্প, ইতিহাস ও সাহিত্যকে প্রভাবিত করেছিল, যার ফলশ্রুতিতে অনেক ভারতীয় ভাষার ফার্সিকরণ হয়েছে, প্রধানত আভিধানিকভাবে। ব্রিটিশরা ১৮৩৭ সালে প্রশাসনিক উদ্দেশ্যে ইংরেজি ও ফার্সি-আরবি লিপিতে লিখিত হিন্দুস্তানি দ্বারা ফার্সিকে প্রতিস্থাপিত করেছিল। ১৯তম শতকের হিন্দি আন্দোলন সংস্কৃত উদ্ভব শব্দ দিয়ে ফার্সি শব্দভান্ডারকে প্রতিস্থাপিত করে এবং প্রশাসনিক উদ্দেশ্যে ফার্সি-আরবি লিপির ব্যবহার দেবনাগরীর লিপি দ্বারা প্রতিস্থাপিত বা পরিপূরক করে।
উত্তর ভারতীয় ভাষার প্রতিটিরই আলাদা প্রভাব ছিল। উদাহরণস্বরূপ, হিন্দুস্তানি ভাষা সংস্কৃত, আরবি ও ফার্সি দ্বারা দৃঢ়ভাবে প্রভাবিত ছিল, যার ফলে হিন্দুস্তানি ভাষার রেজিস্টার হিসাবে আধুনিক প্রতিম হিন্দি ও আধুনিক প্রতিম উর্দু আবির্ভূত হয়। অন্যদিকে বাংলা ভাষা ফার্সি, ইংরেজি, ফরাসি ও অন্যান্য বিদেশী ভাষার শব্দসমূহের সঙ্গে তার শব্দভাণ্ডার ব্যাপকভাবে প্রসারিত করার সময় নিজের সংস্কৃত শিকড় ধরে রেখেছে।
ভাষা পরিবারসমূহ
নৃতাত্ত্বিক ভাষাগতভাবে, দক্ষিণ এশিয়ার ভাষাসমূহ এই অঞ্চলের জটিল ইতিহাস ও ভূগোলকে প্রতিধ্বনিত করে, ভাষা পরিবার, ভাষা ফাইলা ও বিচ্ছিন্নতার একটি জটিল প্যাচওয়ার্ক গঠন করে। ভারতে কথিত ভাষাসমূহ বেশ কয়েকটি ভাষা পরিবারের অন্তর্গত, প্রধানসমূহ হল ৭৮.০৫% ভারতীয়দের দ্বারা কথ্য ইন্দো-আর্য ভাষাসমূহ ও ১৯.৬৪% ভারতীয়দের দ্বারা কথ্য দ্রাবিড় ভাষাসমূহ। ভারতের ভাষাগুলি কয়েকটি ভাষা পরিবারের অন্তর্গত, যার মধ্যে সবচেয়ে গুরুত্বপূর্ণ হল:
যুক্তরাষ্ট্রীয় স্তর
ভারতের গণপরিষদের ১৯৪৬ সালে কার্যধারায় জাতীয় ভাষার সমস্যাটি একটি তিক্তভাবে বিতর্কিত বিষয় ছিল, বিশেষ করে ভারতের সংবিধান লেখা ও সংসদের কার্যক্রম চলাকালীন কথাবার্তার ভাষা এবং এইভাবে "জাতীয়" উপাধির যোগ্য ভাষাটি কি হওয়া উচিত। ভারতের উত্তরাঞ্চলের সদস্যরা জোর দিয়েছিলেন, যে সংবিধানটি ইংরেজিতে অনানুষ্ঠানিক অনুবাদ সহ হিন্দিতে খসড়া করা হোক। সাংবিধানিক বিষয়সমূহতে সংক্ষিপ্ত গদ্য তৈরি করার জন্য ইংরেজি অনেক ভাল ছিল, এই কারণে খসড়া কমিটি এটিতে সম্মত হয়নি। হিন্দিকে প্রাক-প্রসিদ্ধ ভাষা করার প্রচেষ্টা ভারতের সেইসব অঞ্চলের সদস্যরা কঠোরভাবে প্রতিহত করেছিল, যেখানে হিন্দি স্থানীয়ভাবে বলা হত না।
অবশেষে, জাতীয় ভাষার উল্লেখ না করার জন্য একটি বোঝাপড়া করা হয়েছিল। পরিবর্তে, দেবনাগরী লিপিতে লিখিত হিন্দিকে ইউনিয়নের দাপ্তরিক ভাষা হিসাবে ঘোষণা করা হয়েছিল, কিন্তু "সংবিধানের সূচনা থেকে পনের বছরের জন্য ইংরেজি ভাষাটি ইউনিয়নের সমস্ত দাপ্তরিক উদ্দেশ্যে ব্যবহার অব্যাহত থাকবে, যা এই ধরনের দাপ্তরিক ভাষার ব্যবহার আরম্ভ হওয়ার আগে থেকেই ব্যবহার করা হচ্ছিল।"
ভারতের সংবিধানের ৩৪৩ (১) নং অনুচ্ছেদে বলা হয়েছে "কেন্দ্রীয় সরকারের দাপ্তরিক ভাষা হবে দেবনাগরী লিপিতে লিখিত হিন্দি।" সংসদ অন্যথায় সিদ্ধান্ত না নিলে, সংবিধান কার্যকর হওয়ার ১৫ বছর পরে, অর্থাৎ ১৯৬৫ সালের ২৬শে জানুয়ারি দাপ্তরিক উদ্দেশ্যে ইংরেজির ব্যবহার বন্ধ হয়ে যায়।
পরিবর্তনের তারিখ যতই ঘনিয়ে আসছিল, ততই ভারতের অ-হিন্দি-ভাষী এলাকায়, বিশেষ করে কেরল, গুজরাত, মহারাষ্ট্র, তামিলনাড়ু, পাঞ্জাব, পশ্চিমবঙ্গ, কর্ণাটক, পুদুচেরি ও অন্ধ্রপ্রদেশে বহু শঙ্কা দেখা দিয়েছিল। তদনুসারে, জওহরলাল নেহেরু ১৯৬৩-এর দাপ্তরিক ভাষা আইনের, প্রণয়ন নিশ্চিত করেছিলেন, যেটি প্রদান করেছিল যে দাপ্তরিক উদ্দেশ্যে হিন্দির সঙ্গে ইংরেজির ব্যবহার করা "যেতে পারে", এমনকি ১৯৬৫ সালের পরেও।
ঘটনাটি, ১৯৬৫-এর কাছাকাছি আসার সঙ্গে সঙ্গে, ভারতের নতুন প্রধানমন্ত্রী লাল বাহাদুর শাস্ত্রী ১৯৬৫ সালের ২৬শে জানুয়ারি থেকে হিন্দিকে সর্বোপরি কার্যকর করার জন্য প্রস্তুত হন। এর ফলে তামিলনাড়ুতে ব্যাপক আন্দোলন, দাঙ্গা, আত্মহনন ও আত্মহত্যার ঘটনা ঘটে। দক্ষিণের কংগ্রেস রাজনীতিবিদদের তাদের দলীয় অবস্থান থেকে বিভাজন, দক্ষিণ থেকে দুই কেন্দ্রীয় মন্ত্রীর পদত্যাগ এবং দেশের ঐক্যের জন্য ক্রমবর্ধমান হুমকি শাস্ত্রীকে স্বীকার করতে বাধ্য করেছিল।
ফলস্বরূপ, প্রস্তাবটি বাদ দেওয়া হয়েছিল, এবং আইনটি নিজেই ১৯৬৭ সালে সংশোধিত হয়েছিল, ইংরেজির ব্যবহার বন্ধ হবে না যতক্ষণ না সেই প্রভাবের জন্য একটি রেজোলিউশন হিন্দিকে দাপ্তরিক ভাষা হিসাবে গ্রহণ না করা প্রতিটি রাজ্যের আইনসভা দ্বারা ও ভারতীয় সংসদের প্রতিটি কক্ষ দ্বারা পাস না করা হয়।
ভারতের সংবিধান কোনো ভাষাকে জাতীয় ভাষার মর্যাদা প্রদান করে না।
হিন্দি
ব্রিটিশ ভারতে, ইংরেজিই প্রশাসনিক উদ্দেশ্যের পাশাপাশি উচ্চ শিক্ষার উদ্দেশ্যে ব্যবহৃত একমাত্র ভাষা ছিল। ১৯৪৭ সালে ভারত স্বাধীন হলে, ভারতীয় আইনপ্রণেতাদের কাছে সরকারি যোগাযোগের পাশাপাশি ভারত জুড়ে বিভিন্ন ভাষাগত অঞ্চলের মধ্যে যোগাযোগের জন্য একটি ভাষা বেছে নেওয়ার চ্যালেঞ্জ ছিল। উপলব্ধ পছন্দ ছিল:
ভারতীয় সংবিধান, ১৯৫০ সালে, দেবনাগরী লিপিতে লিখিত হিন্দিকে ইউনিয়নের দাপ্তরিক ভাষা হিসাবে ঘোষণা করে। যদি না সংসদ অন্য সিদ্ধান্ত না গ্রহণ করে, তবে সংবিধান কার্যকর হওয়ার ১৫ বছর পর, অর্থাৎ ১৯৬৫ সালের ২৬শে জানুয়ারি সরকারি কাজকর্মে ইংরেজির ব্যবহার বন্ধ হয়ে যায়। পরিবর্তনের সম্ভাবনা, ভারতের অ-হিন্দি-ভাষী অঞ্চলে, বিশেষ করে দক্ষিণ ভারতে যাদের মাতৃভাষাসমূহ হিন্দির সাথে সম্পর্কিত নয়, তাদের মধ্যে অনেক শঙ্কা সৃষ্টি করেছিল। ফলস্বরূপ, সংসদ ১৯৬৩ সালে সরকারি ভাষা আইন প্রণয়ন করে,     যা ১৯৬৫ সালের পরেও হিন্দির সঙ্গে দাপ্তরিক উদ্দেশ্যে ইংরেজির ব্যবহার অব্যাহত রাখে।
বাংলা
বাংলা হল বঙ্গীয় অঞ্চলের স্থানীয় ভাষা; পশ্চিমবঙ্গ, ত্রিপুরা ও আসামের বরাক উপত্যকা অঞ্চল. এবং বাংলাদেশ নিয়ে গঠিত। বাংলা বিশ্বের ষষ্ঠ সর্বাধিক কথ্য ভাষা। ভারত বিভাগের পর (১৯৪৭), পূর্ব পাকিস্তান থেকে উদ্বাস্তুরা ত্রিপুরা, ঝাড়খণ্ড এবং কেন্দ্রশাসিত অঞ্চল আন্দামান ও নিকোবর দ্বীপপুঞ্জে বসতি স্থাপন করে। এছাড়াও মহারাষ্ট্র ও গুজরাতে প্রচুর সংখ্যক বাংলাভাষী লোক রয়েছে, যেখানে তারা গহনা শিল্পে কারিগর হিসাবে কাজ করে। অপভ্রংশ থেকে উদ্ভূত অবহট্‌ঠ থেকে বাংলার বিকশিত হয়েছে, যেটি নিজেই মাগধী প্রাকৃত থেকে উদ্ভূত হয়েছিল। আধুনিক বাংলা শব্দভাণ্ডার মাগধী প্রাকৃত ও পালি থেকে আগত শব্দভান্ডার ধারণ করে, এছাড়াও সংস্কৃত থেকে তৎসম শব্দ এবং অন্যান্য প্রধান তৎসম শব্দ ফার্সি, আরবি, অস্ট্রো-এশীয় ভাষা ও সংস্পর্শে থাকা অন্যান্য ভাষা থেকে গ্রহণ করা হয়েছে।
বেশিরভাগ ভারতীয় ভাষার মতো, বাংলারও বেশ কয়েকটি উপভাষা রয়েছে। এটি ডিগ্লোসিয়া প্রদর্শন করে, সাহিত্যিক ও মানক রূপটি ভাষার সঙ্গে চিহ্নিত অঞ্চলের কথোপকথন থেকে অনেকটাই আলাদা। [৯৪] বাংলা ভাষা একটি সমৃদ্ধ সাংস্কৃতিক ভিত্তিক বিস্তৃত শিল্প, সঙ্গীত, সাহিত্য ও ধর্ম গড়ে তুলেছে। বাংলা ভাষায় সমস্ত আধুনিক ইন্দো-আর্য ভাষার প্রাচীনতম সাহিত্য রয়েছে, যা প্রায় ১০ শতক থেকে১২ শতকের ('চর্যাপদ', বৌদ্ধ গান)। এই ভাষা রক্ষায় অনেক আন্দোলন হয়েছে এবং ইউনেস্কো ১৯৯৯ সালে ১৯৫২-এর বাংলা ভাষা আন্দোলনের স্মরণে ২১ ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করে।[95]
ভারতের ধ্রুপদী ভাষা
২০০৪ সালে ভারত সরকার ঘোষণা করে যে ভারতের কোন ভাষা যদি কিছু প্রয়োজনীয়তা পূরণ করে তবে সেটিকে একটি "ধ্রুপদী ভাষার" মর্যাদা দেওয়া যেতে পারে। পরবর্তী কয়েক বছরে, বেশ কিছু ভাষাকে ধ্রুপদী মর্যাদা দেওয়া হয়। বাংলা  ও মারাঠি সহ অন্যান্য ভাষার জন্য এই মর্যাদার দাবী করা হয়েছে।
২০০৬ সালের এক প্রেস বিজ্ঞপ্তিতে পর্যটন ও সংস্কৃতি মন্ত্রী অম্বিকা সোনি রাজ্যসভায় বলেন, "ধ্রুপদী ভাষা" হিসেবে শ্রেণীবিভাগের জন্য ভাষার যোগ্যতা নির্ধারণের ক্ষেত্রে নিম্নলিখিত মানদণ্ড নির্ধারণ করা হয়েছে। -
উপকারিতা
ভারত সরকারের রেজোলিউশন নং ২-১৬/২০০৪-ইউএস(একাডেমী) (2-16/2004-US(Akademies)) অনুযায়ী, "ধ্রুপদী ভাষা" হিসেবে ঘোষিত একটি ভাষার সুবিধাগুলো হল:
ঘরোয়া বাগান
থাম্ব| গাজর এবং পেঁয়াজের সঙ্গী বপন ঐতিহ্যপূর্ণ ঘরোয়া বাগান হল একটা পাত্র হিসেবেও পরিচিত যেটা ফরাসি ভাষায় জার্দিন পটেগার অথবা স্কটল্যান্ডে একে বলা হয় কাইলাইয়ার্ড, বাড়ির লাগোয়া বাগানের বাহারি উদ্ভিদ এবং চত্বর অঞ্চলগুলির থেকে এটা একটা আলাদা জায়গা। অধিকাংশ সবজি বাগান এখনো পর্যন্ত পুরোনো পারিবারিক খামার ভূখণ্ডের ছোটো সংস্করণ হিসেবে রয়ে গিয়েছে, কিন্তু ঘরোয়া বাগান কেবল  ইতিহাস নয়, তার নকশা থেকেও আলাদা।
ঘরোয়া বাগান একটা কেন্দ্রীয় বৈশিষ্ট্যযুক্ত বাহারি, সব ঋতুর ভূদৃশ্য হিসেবে থাকতে পারে অথবা এটা একটা নিচু সবজি ভূখণ্ড থেকে খানিকটা বেশি হতে পারে। এই বাগান ওষধি, শাকসবজি এবং ফলের উৎস, কিন্তু অনেক সময় এটা একই ধরনের জ্যামিতিক নকশার ওপর ভিত্তি করে গড়ে ওঠা একটা বাগান হয়ে যায়।
ঘরোয়া বাগানের সম্বৎসরের জন্যে এক দৃশ্যমান আবেদন বর্তমান এবং স্থায়ী বহুবর্ষজীবী উদ্ভিদ অথবা বনজ গুল্মের গাছপালার সঙ্গে একবর্ষজীবী গাছও সামিল হতে পারে।
পটেগার বাগান
পটেগার হল একটা ফরাসি শব্দ, যার অর্থ বাহারি শাকসবজি অথবা ঘরোয়া বাগান। ঐতিহাসিক নকশাটা হল ফরাসি নবজাগরণ উদ্যান এবং বারোক গার্ডেন অ্যা লা ফ্রাঞ্চাইজ যুগগুলোর একটা উদাহরণ। বাগানের সৌন্দর্য বৃদ্ধির জন্যে অনেক সময়  শাকসবজির সঙ্গে ফুল (ভোজ্য এবং অ-ভোজ্য) এবং ওষধি গাছ রোপণ করা হয়।  খাবার সংস্থানের সঙ্গে নান্দনিকভাবে আনন্দদানের বিষয়টাও লক্ষ্য রাখা হয়।
উদ্ভিদকুলকে পছন্দ করা হয় তাদের রং এবং গঠনের সঙ্গে তাদের কার্যকরতার নিরীখে। অনেককে প্রশিক্ষণ দেওয়া হয় ঊর্ধ্বমুখী উন্নয়ন জারি রাখার জন্যে। অতি সামান্য যত্নে একটা ভালোভাবে সাজানো ঘরোয়া বাগান বাড়ির জন্যে খাবার জিনিসের সঙ্গে তোলা ফুল এবং ভেষজের জোগানও দিতে পারে। ঘরোয়া বাগানগুলো কাঠামোর বিস্তৃত বিন্যাসে বাড়ির জন্যে সরবরাহে প্রচ্ছন্নভাবে কাজ করতে পারে--রক্ষণাবেক্ষণহীন ধরনের কুটির বাগান থেকে আনুষ্ঠানিকতাযুক্ত বন্ধন বাগানে পর্যবসিত হতে পারে।
শাকসবজি বাগান
ডান|থাম্ব| [[বেলজিয়াম|বেলজিয়ামের বের্নেমে একটি ভেষজ বাগান ]] ডান|থাম্ব|বোরেজ সাধারণত ভেষজ বাগানে বেড়ে ওঠে। এর ফুলগুলো খাদ্য আভরণ হিসেবে ব্যবহৃত হতে পারে ডান|থাম্ব| কাউব্রিজ ফিজিক গার্ডেন, [[ওয়েল্‌স্‌|ওয়েলস ]] ডান|থাম্ব| লাওসের উঁচু মাচায় একটা ঘরোয়া বাগানে সবুজ লেটুস একটা শাকসবজি বাগান (এটাকে শাকসবজি খণ্ড বা শাকসবজি ভূখণ্ড নামেও ডাকা যায়) হল নান্দনিক প্রয়োজনে থাকা ফুল বাগানের বদলে এরকম একটা বাগান যেখানে মানুষের ভোগের জন্যে দরকারি শাকসবজি এবং অন্যান্য উদ্ভিদের সমাবেশ দেখা যায়, এটা ক্ষুদ্রায়তন ধরনের শাকসবজি জন্মানোর একটা বাগান। সাধারণভাবে একটা শাকসবজি বাগানের মধ্যে একটা কম্পোস্ট স্তূপ এবং কয়েকটা ভূখণ্ড অথবা জমির ভাগ করা অঞ্চল থাকে, যেখানে প্রত্যেক ভূখণ্ডে এক বা দু-ধরনের উদ্ভিদ জন্মাবে। ভূখণ্ডগুলো অনেক সারিতে ভাগ করা হয় যাতে একেকটা সারিতে আলাদা আলাদা শাকসবজি জন্মায়। এট সাধারণভাবে একান্তে পিছন বাগান কিংবা পিছন উঠোনে থাকে। যুক্তরাজ্য এবং আমেরিকার প্রায় এক-তৃতীয়াংশ প্রাপ্তবয়স্ক ব্যক্তিগত উদ্যোগ অথবা গোষ্ঠী রান্নাঘর অথবা শাকসবজি বাগানগুলোতে খাবার তৈরি করে। দ্বিতীয় বিশ্বযুদ্ধে অনেক মানুষের একটা 'বিজয় বাগান' ছিল যা খাদ্যের জোগান দেয় এবং এভাবে যুদ্ধের প্রচেষ্টার জন্য সংস্থানগুলোকে মুক্ত করে।
অর্থনৈতিক অবস্থা খারাপ হওয়ার সঙ্গে সঙ্গে এবং জৈব ও টেকসই জীবনযাত্রার প্রতি আগ্রহ বেড়ে যাওয়ায় অনেক মানুষ শাকসবজি বাগানকে তাদের পরিবারের খাদ্য সম্পূরক হিসেবে বদল করছে। পিছনের অঙ্গনে যে খাদ্য জন্মেছে তার পরিবহন কিংবা রক্ষণাবেক্ষণের জন্যে যদি সামান্য ইন্ধন খরচ হয়ে থাকে যা উৎপাদক অবশ্যই জানে যে, এটা জন্মাতে ঠিক কী ব্যবহৃত হয়। আধুনিক বাড়ির বাগান প্রস্তুতকারকদের জন্যে জৈব বাগানপালন, অথবা জৈব বাগান তৈরি ক্রমান্বয়েই জনপ্রিয় হয়ে উঠেছে।
ভেষজ বাগান
বাগানের একটা আলাদা জায়গা অনেক সময় এক বিশেষ ভেষজ গোষ্ঠীর উদ্ভিদ জন্মানোর জন্যে উৎসর্গিত হয়, যাকে ভেষজ বাগান বলে। এই বাগানগুলো কিছু সংখ্যক অনাড়ম্বরমূলক গাছে  পূর্ণ হতে পারে, অথবা সেগুলো সমাদরে নকশা করা হতে পারে, এমনকি একটা বিশেষ ধারায় সেগুলো বন্ধন বাগানের মতো সাজানো এবং ছাঁটাই করা হয়।
ভেষজ বাগানগুলো পুরোপুরি কার্যকর হতে পারে অথবা এগুলোতে কার্যকর এবং আভরণমূলক গাছের সংমিশ্রণ থাকতে পারে। ভেষজগুলো সাধারণত রান্নায় খাবারের গন্ধের জন্যে ব্যবহৃত হয়, যদিও এগুলো কীটপতঙ্গ নিরুৎসাহ করা, মনোগ্রাহী সুগন্ধি সরবরাহ করার মতো অন্য উপায়ে অথবা ওষধির উদ্দেশ্যে সাধন করা (যেমন একটা ভেষজ বাগান ) ইত্যাদিতে ব্যবহার করা যেতে পারে।
এক জায়গা থেকে অন্য জায়গায় বহন করার বাড়তি সুবিধেসহ পাত্র অথবা ধারকে বিভিন্ন ভেষজ গাছ লাগিয়ে একটা ঘরোয়া বাগান বানানো যেতে পারে। যদিও সকল ভেষজ পাত্র বা ধারক সাফল্য লাভ করেনা, কিছু ভেষজ অন্যদের থেকে ভালো বাড়ে। পুদিনা একটা সুগন্ধি হলেও আক্রমণাত্মক ওষধি, এটা এমন একটা ওষধির উদাহরণ যা একটা ধারকে রাখার পরামর্শ দেওয়া হয় অথবা এটা পুরো বাগানটাই দখল করবে।
রান্না করে খাওয়া যায় এরকম ভেষজগুলো নাতিশীতোঞ্চ আবহাওয়ায় মধ্যযুগীয় সময়কালের মতোই বর্তমানেও বৃহৎ পরিসরে দেখা যায়। অনেক সময় ভেষজগুলোর বহুমুখী ব্যবহার হয়। উদাহরণস্বরূপ, পুদিনা রান্না, চা এবং কীটপতঙ্গ নিয়ন্ত্রণে ব্যবহার হতে পারে। ওষধির অনেক ব্যবহারের মধ্যে আছে:
বাংলার রোমানীকরণ
বাংলার রোমানীকরণ বা বাংলা ভাষার রোমানীকরণ হচ্ছে, বাংলা লিপিকে রোমান লিপিতে রূপান্তর এবং উপস্থাপন করা। বাংলা ভাষার রোমানীকরণ অবাঙালি পাঠকদেরকে বাংলা ভাষার উচ্চারণগুলি বুঝতে সাহায্য করে।
ইতিহাস
১৬ শতকে বাংলায় অবস্থানরত পর্তুগিজ মিশনারিরাই প্রথম বাংলা বই লেখার ক্ষেত্রে লাতিন বর্ণমালা ব্যবহার করেছিলেন। সবচেয়ে বিখ্যাত হল ক্রেপার জাক্সট্রার অর্থ, ভেদ এবং ভোকাবোলারিও এম ইডিওমা বেঙ্গাল্লা, ই পর্তুগিজ ডিভিডিডো এম ডুয়াস পার্টেস, উভয়ই মানুয়েল দা আস্‌সুম্পসাঁউ লিখেছেন।  তবে, পর্তুগিজ ভিত্তিক রোমানীকরণ স্থায়ী হতে পারে নি। ১৮ শতকের শেষের দিকে, অগাস্টিন অসান্ট ফরাসি বর্ণমালার উপর ভিত্তি করে একটি রোমানাইজেশন স্কিম ব্যবহার করেছিলেন।  একই সময়ে, ন্যাথানিয়েল ব্রাসি হ্যালহেড তার বাংলা ব্যাকরণ বইয়ের জন্য ইংরেজি ভিত্তিক একটি রোমানীকরণ স্কিম ব্যবহার করেছিলেন। হ্যালহেডের পরে, ১৭৮৮ সালে বিখ্যাত ইংরেজ ফিলোলজিস্ট এবং প্রাচ্য পণ্ডিত উইলিয়াম জোনস বাংলা এবং সাধারণভাবে অন্যান্য ভারতীয় ভাষার জন্য একটি রোমানীকরণ পরিকল্পনা তৈরি করেছিলেন;  তিনি এটি ১৮০১ সালে এশিয়াটিক রিসার্চেস জার্নালে প্রকাশ করেন। তার পরিকল্পনাটি রোমানীকরণের "জোনেসিয়ান সিস্টেম" হিসাবে পরিচিত হয় এবং পরবর্তী দেড় শতাব্দীর জন্য একটি মডেল হিসাবে কাজ করে। লাহোর সরকারি কলেজের অধ্যাপক লাইটনার এর বিরোধিতা করেন।
তার ১০০ বছর পর অর্থাৎ ২০ শতকের শুরুতে, ইটন কলেজের সহকারী শিক্ষক ড্রু ভারতীয় ভাষাসমূহ রোমান হরফে লিখার সুপারিশ করেন ও এ লক্ষ্যে রোমান উর্দু নামক পত্রিকা চালু করা হয়।
১৯৪৯ সালের ১৮ এপ্রিল দৈনিক আজাদে প্রকাশিত আবুল ফজল মুহাম্মদ আখতারু-দ্-দীন রচিত "বাংলা বর্ণমালার পরিবর্ত্তন" নামক প্রবন্ধে বলেন, রবীন্দ্রনাথ ঠাকুর একসময় বাংলার জন্য রোমান হরফ সমর্থন করেছিলেন, এবং পরে তিনি এ মত পরিবর্তন করেন।
এছাড়া সুনীতিকুমার চট্টোপাধ্যায়ও রোমান হরফে বাংলা লেখার সুপারিশ করেছিলেন।
বাংলা ভাষা আন্দোলন
১৯৪০-৫০ এর দশকে বাংলা ভাষা আন্দোলনের সময়, তৎকালীন পাকিস্তানের রাষ্ট্রভাষা নির্ধারণের বিষয়ে অন্যান্য প্রস্তাবের সাথে বাংলার রোমানীকরণের প্রস্তাব করা হয়েছিল, কিন্তু অন্যান্য প্রস্তাবগুলির মতো এটিও ব্যর্থ হয়েছিল, বাংলা ভাষার ঐতিহ্যগত বর্ণসমেত ভাষাটি তৎকালীন পাকিস্তানের অন্যতম রাষ্ট্রভাষা হিসেবে প্রতিষ্ঠার মাধ্যমে। ১৯৪৭ এর পর কুদরত-ই-খুদা ও নজিরুল ইসলাম মোহাম্মদ সুফিয়ান সহ আরও অনেক পূর্ব পাকিস্তানি শিক্ষাবিদ রোমান হরফে বাংলা লেখার মতকে সমর্থন করেন। ১৯৪৮ সালে মোহাম্মদ ফেরদৌস খান তার "The language problem of today" নামক পুস্তিকায় এর বিরোধিতা করেন।
১৯৪৯ সালের ১৮ এপ্রিল দৈনিক আজাদে প্রকাশিত আবুল ফজল মুহাম্মদ আখতারু-দ্-দীন তার রচিত "বাংলা বর্ণমালার পরিবর্ত্তন" নামক প্রবন্ধে রোমান হরফকে সমর্থন করেন।
পূর্ব-বাংলা সরকারের ১৯৪৯ সালের ভাষা কমিটি শিক্ষক, বুদ্ধিজীবী, উচ্চ সরকারি কর্মচারী, বিধান-পরিষদ সদস্যের মধ্যে একটি সমীক্ষা চালিয়েছিলেন, সেই অনুযায়ী, ৩০১ জন উত্তরদাতার মধ্যে ৯৬ জন আরবি লিপি, ১৮ জন রোমান লিপি প্রবর্তনের পক্ষে এবং ১৮৭ জন বাংলা লিপি বজায় রাখার পক্ষে মত দেন। পাশাপাশি বহু ব্যক্তি কোনো উত্তর দেন নি।
ভাষা আন্দোলনের পর
১৯৫৭ সালে পূর্ব-পাকিস্তান শিক্ষা কমিশন বয়স্কদের শিক্ষায় সংশোধিত রোমান হরফ ব্যবহারের সুপারিশ করেন।
উদাহরণ
নিম্নলিখিত সারণীতে উপরে উল্লিখিত বিভিন্ন পদ্ধতি ব্যবহার করে রোমানীকরণ করা বাংলা শব্দের উদাহরণ রয়েছে।
একটি বিশদ উদাহরণ নীচে দেওয়া হয়েছে রবীন্দ্রনাথ ঠাকুরের লেখা "আমার সোনার বাংলা" গানটির মাধ্যমে, এই গানটির প্রথম দশ লাইন বর্তমানে বাংলাদেশের জাতীয় সঙ্গীত।
টীকা
<references group="lower-alpha"/>
বাগবাজার
বাগবাজার হল উত্তর কলকাতার একটি অঞ্চল। এই এলাকাটি কলকাতা পুলিশের শ্যামপুকুর থানার অন্তর্গত। বাগবাজার ও তার পার্শ্ববর্তী শ্যামবাজার এলাকা দু'টি বাঙালি অভিজাত শ্রেণীর অন্যতম প্রধান বসতিস্থল। কলকাতার ক্রমবিকাশ ও উন্নয়নে এই এলাকা একটি সক্রিয় ভূমিকা গ্রহণ করেছে।
নামকরণ
সাধারণ ধারণা অনুযায়ী 'বাগ' (উদ্যান) বা 'বাঘ' শব্দ থেকে বাগবাজার শব্দটির উদ্ভব। তবে ভাষাতাত্ত্বিক সুকুমার সেন মনে করেন বাগবাজার শব্দটি 'বাঁক বাজার' শব্দের অপভ্রংশ। কারণ এই অঞ্চলের নিকটে হুগলি নদীর একটি প্রকাণ্ড বাঁক অবস্থিত।
ইতিহাস
বাগবাজার একসময় ছিল সুতানুটি গ্রামের অন্তর্ভুক্ত। এই অঞ্চল ছিল বসু ও পাল পরিবারের আবাসভূমি। এই বসু পরিবারে অন্যতম ধনাঢ্য ব্যক্তিত্ব নন্দলাল বসু ব্রিটিশদের আগমনের অনেক আগেই সুতানুটিতে আসেন। ডিহি কলকাতা গ্রামে বসতি স্থাপনের পর সুতানুটি অঞ্চল ধীরে ধীরে ইংরেজ কর্তৃক পরিত্যক্ত হয়। এই অঞ্চলের উত্তরভাগে পেরিনস গার্ডেন নামে একটি প্রমোদ উদ্যান আছে। কলকাতার আদিযুগে কোম্পানির গণ্যমান্য কর্মচারীরা একসময় সস্ত্রীক এই উদ্যানে আমোদ প্রমোদ করতে আসতেন বলে জানা যায়। ১৭৪৬ সাল নাগাদ এই উদ্যানে ইংরেজ যাতায়াত উল্লেখযোগ্য বৃদ্ধি পেয়েছিল। ১৭৫২ সালে ২৫,০০০ টাকায় এই উদ্যানটি বিক্রি হয়ে যায়। যাঁর নামে এই উদ্যান, সেই ক্যাপ্টেন পেরিন ছিলেন বহু জাহাজের মালিক। ১৭৫৪ সালে কর্নেল সি এফ স্কট এই বাগানে একটি বারুদ উৎপাদন কারখানা স্থাপন করেছিলেন।
ঊনবিংশ শতাব্দীতে কলকাতার যে বিশিষ্ট মানুষটির সঙ্গে বাগবাজারের নাম ওতোপ্রতোভাবে জড়িয়ে পড়ে, তিনি শ্রীরামকৃষ্ণ। সম্ভবত ১৮৭৭ সালে প্রথমবার তিনি বাগবাজারে এসেছিলেন। ৪০, বোসপাড়া লেনে (বর্তমান নাম মা সারদামণি সরণি) কালীনাথ বসুর পৈতৃক বাসভবনে তিনি আসেন। এখানেই হরিনাথ চট্টোপাধ্যায় (পরবর্তীকালে স্বামী তুরীয়ানন্দ), গদাধর ঘটক (গঙ্গোপাধ্যায়) (পরবর্তীকালে স্বামী অখণ্ডানন্দ) ও বিশিষ্ট নাট্যকার গিরিশচন্দ্র ঘোষের সঙ্গে তার সাক্ষাৎ ঘটে।
রামকৃষ্ণ মিশনের সংঘ-জননী সারদা দেবীর কলকাতায় বসবাসের সুবিধার জন্য মিশন বাগবাজারেই তার জন্য একটি সুউচ্চ তিনতলা বাড়ি নির্মাণ করেন। বর্তমানে এই বাড়িটি ‘মায়ের বাড়ি’ নামে পরিচিত এবং মিশনের বাংলা মুখপত্র উদ্বোধন পত্রিকার কার্যালয়। এই বাড়ি থেকে দূরে মারাঠা খাল ও গঙ্গার মিলনস্থলটি দেখা যায়। বাড়ি সম্মুখস্থ রাস্তাটির নাম মুখার্জ্জী লেন থেকে পরিবর্তিত করে উদ্বোধন লেন করা হয়েছে। বাড়ির দক্ষিণে কাশী মিত্র শ্মশানঘাট ও শ্মশানেশ্বর শিব মন্দির অবস্থিত।
ভূগোল
বাগবাজার অঞ্চলের উত্তরে বাগবাজার খাল, পূর্বে শ্যামবাজার, দক্ষিণে শোভাবাজার ও কুমারটুলি এবং পূর্বে প্রবাহিত হুগলি নদী। সুপ্রাচীন চিৎপুর রোড (বর্তমান নাম রবীন্দ্র সরণি) সুদীর্ঘকাল ধরেই বাগবাজার অঞ্চলের জীবনরেখা। সাবর্ণ রায়চৌধুরী নির্মিত হালিশহর থেকে বেহালা পর্যন্ত বিস্তৃত একটি তীর্থপথের উপরে এই রাস্তা নির্মিত হয়েছিল। ১৯০৪ সালে এই পথ ধরেই ট্রামলাইন বাগবাজার অবধি বিস্তৃত করা হয়। ২০০৭ সালে এই লাইনটি সংস্কার করা হয়েছে। রবীন্দ্র সরণি যেমন উত্তর-দক্ষিণে বিস্তৃত হয়ে বাগবাজারকে দ্বিখণ্ডিত করেছে তেমনি বাগবাজার স্ট্রিট পূর্বে বিধান সরণি থেকে পশ্চিমে বাগবাজার ঘাট অবধি বিস্তৃত হয়ে এই অঞ্চলকে দ্বিধাবিভক্ত করেছে। গিরিশ অ্যাভেনিউ চিত্তরঞ্জন অ্যাভেনিউ-এর একটি সম্প্রসারিত অংশ। ১৯৩০-এর দশকে এই রাস্তাটির নির্মাণকালে নির্মাণপথের মধ্যে গিরিশচন্দ্র ঘোষের বাসভবনটি পড়লে রাস্তাটিকে দুইভাগে ভাগ করে বাড়ির দুই পাশ দিয়ে নিয়ে যাওয়া হয়। বর্তমানে বাগানসহ বাড়িটি রাস্তার ঠিক মধ্যখানেই অবস্থান করছে। বাগবাজার অঞ্চলে বহু গলি বিদ্যমান।
আয়ারল্যান্ডের ভূগোল
thumb|right|300px|আয়ারল্যান্ডের উপগ্রহ চিত্র thumb|right|300px|আয়ারল্যান্ডের ভূসংস্থানিক মানচিত্র আয়ারল্যান্ড উত্তর-পশ্চিম ইউরোপে আটলান্টিক মহাসাগরে অবস্থিত একটি দ্বীপ। মহাসাগরের কারণে দ্বীপটির পশ্চিম তটরেখা অমসৃণ; এই উপকূলে অনেক ছোট দ্বীপ, উপদ্বীপ ও উপসাগর আছে। আয়ারল্যান্ডের কেন্দ্রে রয়েছে নিম্ন সমভূমি আর এর চারদিক ঘিরে রেখেছে উপকূলীয় পাহাড়। ১০৪১ মিটার উচ্চতাবিশিষ্ট কারাউনটুয়োহিল সর্বোচ্চ পর্বতশৃঙ্গ। এছাড়াও আছে কিছু বড় বড় হ্রদ। আয়ারল্যান্ডের মাঝখান দিয়ে প্রবাহিত শ্যানন নদী দ্বীপটিকে দুইভাগে ভাগ করেছে। ৩৬০.৫ কিলোমিটার (২২৪ মা)  দীর্ঘ নদীটি আয়ারল্যান্ডের দক্ষিণ থেকে উত্তরে প্রবাহিত হয়ে আটলান্টিক মহাসাগরে পড়েছে। আয়ারল্যান্ড দক্ষিণে আইরিশ সাগরের মাধ্যমে যুক্তরাজ্যে থেকে এবং কেল্টীয় সাগরের মাধ্যমে মূল ইউরোপীয় ভূখণ্ড থেকে বিচ্ছিন্ন। এর মোট আয়তন ৮৪,৪২১ কিমি ২ (৩২,৫৯৫ বর্গ মাইল)। এটি গ্রেট ব্রিটেন থেকে আইরিশ সাগর দ্বারা এবং মূল ভূখন্ড ইউরোপ থেকে সেল্টিক সাগর দ্বারা বিচ্ছিন্ন।
বাগবাজার
ভূগোল
বাগবাজারে চক্ররেলের একটি স্টেশন আছে। এই অঞ্চলের নিকটতম মেট্রো স্টেশন শ্যামবাজার হাঁটাপথের দুরত্বে অবস্থিত।
জনতত্ত্ব
শ্যামপুকুর থানা ও কলকাতা পৌরসংস্থার ৭ নং ওয়ার্ডের একটি বিস্তৃর্ণ অঞ্চল বাগবাজার অঞ্চলের অন্তর্গত। এই অঞ্চলের জনসংখ্যা ২০০১ সালের জনগণনার হিসাব অনুসারে ২০,০১২। তার মধ্যে পুরুষ ১০,৫১৮ জন ও নারী ৯,৪৯৪ জন।
সংস্কৃতি
বাগবাজার বাংলার বহু কৃতি সন্তানের বাসভূমি। তাছাড়া কলকাতার সংস্কৃতি আন্দোলনের সঙ্গেও এই অঞ্চলের নাম বিশেষভাবে জড়িত। বাগবাজার স্ট্রিটেই কলকাতার দুটি অন্যতম প্রধান অডিটোরিয়াম অবস্থিত। একটি গিরিশ মঞ্চ; ৯০০ আসন বিশিষ্ট এই অডিটোরিয়ামটির উদ্বোধন হয় ১৯৮৬ সালে। অপরটি পশ্চিমবঙ্গ যাত্রা আকাদেমির শশিভূষণ বিদ্যাবিনোদ যাত্রামঞ্চ। বাগবাজারের ১২৫ বছরের পুরনো বাগবাজার রিডিং লাইব্রেরিটি শহরের অন্যতম প্রাচীন লাইব্রেরি। বাগবাজার সার্বজনীন দুর্গাপূজাও কলকাতার অন্যতম শ্রেষ্ঠ ও জনপ্রিয় বারোয়ারি দুর্গাপূজা। এই পূজাটিও বাগবাজার স্ট্রিটেই অনুষ্ঠিত হয়। রামকৃষ্ণ ভক্তসমাজ এই অঞ্চলের প্রতি বিশেষ আকর্ষণ অনুভব করেন। বাংলা সাহিত্যেও এই অঞ্চলের বহু উল্লেখ পাওয়া যায়। বিশেষত আলালের ঘরের দুলাল গ্রন্থে প্যারীচাঁদ মিত্র বাগবাজার ঘাটে স্নানরতা মেয়েদের কথোপকথনের একটি মনোজ্ঞ বর্ণনা দিয়েছেন।
আলেকসান্দ্র দুগিন
তিনি বিশ্বায়নের ঘোরবিরোধী এবং বহুপাক্ষিকতাকে বৈশ্বিক স্থিতিশীলতার মূলমন্ত্র হিসাবে মনে করেন। তার প্রবর্তিত ধারণাসমূহের মধ্যে অন্যতম হল নব্য-ইউরেশীয়বাদ, চতুর্থ রাজনৈতিক তত্ত্ব, ভূমি সভ্যতা ও সমুদ্র সভ্যতা পার্থক্য। তার চিন্তাভাবনায় বিংশ শতাব্দীর জার্মান দার্শনিক ফ্রিডরিখ নিৎশে, কার্ল শ্মিট, মার্টিন হাইডেগার, ইতালীয় ফ্যাসিবাদী দার্শনিক জুলিয়াস ইভোলা, ফ্রেঞ্চ ধর্মতত্ত্ববিদ ও সুফি মুসলিম দার্শনিক রেনে গুয়েনন, সোভিয়েত নেতা জোসেফ স্ট্যালিন ও হালের ফ্রেঞ্চ দার্শনিক অ্যালেন ডি বেনোয়াদের গভীর প্রভাব লক্ষ্য করা যায়। রাজনৈতিক জীবনে তিনি জাতীয় বলশেভিক দল (যার মূল আদর্শ নাৎসিবাদ ও কমিউনিজম উভয়ের মৌলবাদী দিকগুলোর সংমিশ্রণ) ও ইউরেশিয়া দল প্রতিষ্ঠা করেন। এখন পর্যন্ত তার ৩০টির অধিক বই প্রকাশিত হয়েছে। যার মধ্যে Fourth Political Theory ও Foundations of Geopolitics অন্যতম যা বর্তমানে রাশিয়ান মিলিটারীর প্রধান আদর্শগত পাঠ্যবই।
বিশ্বজিৎ চ্যাটার্জী
বিশ্বজিৎ চ্যাটার্জী (সম্পূর্ণ নাম: বিশ্বজিৎ দেব চ্যাটার্জী) বাংলা ও হিন্দি চলচ্চিত্র জগতের একজন জনপ্রিয় নায়ক অভিনেতা। তাঁর ছেলে প্রসেনজিৎ চট্টোপাধ্যায়ও একজন বিখ্যাত বাঙালি অভিনেতা। জন্ম কলকাতা, পশ্চিমবঙ্গে এবং পরে তিনি বোম্বে গিয়ে হিন্দি চলচ্চিত্রে অভিনয় শুরু করেন।
শুরু
বিশ্বজিৎ চ্যাটার্জির জন্ম ব্রিটিশ ভারতের কলকাতায়। তার পিতা রণজিৎ চট্টোপাধ্যায় পেশায় ছিলেন একজন চিকিৎসক। কলকাতাতে কয়েকটি ছবিতে যেমন, মায়ামৃগ (১৯৬০), দুই ভাই  (১৯৬১) এরপর তিনি মুম্বাই চলে যান। ১৯৬২ সালে তিনি হিন্দি চলচ্চিত্র বিশ সাল বাদ-এ অভিনয় করেন।
পরবর্তী জীবন
১৯৭৫ সালে, বিশ্বজিৎ কেহেতে হে মুজকো রাজা ছবিটি প্রযোজনা ও পরিচালনা করেন। এই ছবিতে অভিনয় করে ধর্মেন্দ্র, হেমা মালিনী, শত্রুঘ্ন সিনহা এবং রেখা। এরপর তিনি আবার অভিনয় জীবনে ফিরে যান।
রাজনৈতিক জীবন
২০১৪ সালের সাধারণ নির্বাচনে বিশ্বজিৎ লোকসভার দিল্লী আসন থেকে তৃণমূল কংগ্রেসের প্রার্থী হয়েছিলেন। তিনি ৯০৯ টি ভোট পেয়ে ৭ম স্থান অর্জন করেন।
উন্নত দেশ
উন্নত দেশ বলতে ঐ সকল সার্বভৌম দেশকে বুঝায় যারা অর্থনৈতিক উন্নয়ন এবং উচ্চতর প্রযুক্তিগত অবকাঠামোর সর্বোচ্চ স্তর বা নির্দিষ্ট সীমারেখায় অবস্থানসহ স্বল্পোন্নত দেশসমূহ থেকে অনেকাংশেই এগিয়ে রয়েছে। উন্নত দেশকে অনেকে অধিক উন্নত দেশ নামে আখ্যায়িত করে থাকেন। অনেক উপায়ে উন্নত দেশের সংজ্ঞা নিরূপিত করা হয়। অর্থনৈতিক উন্নয়ন হিসেবে জনগণের মাথাপিছু আয়, মোট দেশজ উৎপাদন, শিল্পায়নের স্তর, বিস্তৃত অবকাঠামোর বিন্যাস এবং সাধারণ জীবনযাত্রার মান এর প্রধান মাপকাঠি। এছাড়াও, মানব উন্নয়ন সূচকের মাধ্যমে উন্নত দেশকে নির্ধারিত করা হয়। তবে, কোন দেশটি কি মানদণ্ডে, কোন শ্রেণীবিন্যাসের মাধ্যমে উন্নত দেশের মর্যাদা পাবে এটি প্রকৃতই বিতর্কিত বিষয়। সাধারণতঃ উন্নত যোগাযোগ ব্যবস্থা, বিদ্যুতের উৎপাদন ও এর মাথাপিছু ব্যবহার, পরিষ্কার-পরিচ্ছন্ন ও আধুনিক হাসপাতাল, সুন্দর ব্যবস্থাসম্পন্ন চমৎকার গণশৌচাগার উন্নত দেশসমূহে বিদ্যমান থাকে।
উন্নত দেশসমূহের শিল্পাঞ্চল-পরবর্তী সমাজ ব্যবস্থায় মজবুত অর্থনৈতিক ভিত্তি বিরাজমান। অর্থাৎ, শিল্পাঞ্চল খাতের তুলনায় সেবা খাতেই অর্থনৈতিক বুনিয়াদ রয়েছে বেশি। উন্নয়নশীল দেশের শিল্পায়নে প্রবেশের চেষ্টা কিংবা শিল্প-পূর্ব সমাজের তুলনায় উন্নত দেশে বিপরীত চিত্র সবিশেষ লক্ষ্যণীয়। আন্তর্জাতিক অর্থ তহবিলের ২০১০ সালের তথ্য মোতাবেক উচ্চ অর্থনীতিতে উন্নত দেশের জিডিপিতে ৬৫.৮% এবং পিপিপিতে ৫২.১% বৈশ্বিক অংশগ্রহণ রয়েছে। ২০১১ সালে শীর্ষ দশ উচ্চ অর্থনীতির দেশ হিসেবে - যুক্তরাষ্ট্র, জাপান, জার্মানি, ফ্রান্স, যুক্তরাজ্য, ইতালি, কানাডা, স্পেন, দক্ষিণ কোরিয়া এবং অস্ট্রেলিয়া পরিচিতি পেয়েছে।
সংজ্ঞার্থ নিরূপণ
জাতিসংঘের সাবেক মহাসচিব কফি আন্নান উন্নত দেশের সংজ্ঞা প্রদান করতে গিয়ে বলেছেন,
জাতিসংঘ আরো বলেছে, সাধারণভাবে এশিয়ায় জাপান, উত্তর আমেরিকায় কানাডা ও মার্কিন যুক্তরাষ্ট্র, ওশেনিয়ায় অস্ট্রেলিয়া ও নিউজিল্যান্ড এবং পশ্চিম ইউরোপের দেশগুলো উন্নত অঞ্চল বা এলাকা হিসেবে পরিচিত। আন্তর্জাতিক বাণিজ্য পরিসংখ্যান মোতাবেক সাউদার্ন আফ্রিকান কাস্টমস ইউনিয়নকেও উন্নত অঞ্চল এবং ইসরায়েলকে উন্নত দেশ হিসেবে বলা যায়। উদীয়মান দেশ হিসেবে পরিচিত সাবেক যুগোস্লাভিয়ার বিভক্ত দেশগুলো উন্নয়নশীল দেশের মর্যাদা পেয়েছে। কিন্তু পূর্ব ইউরোপ এবং কমনওয়েলথভূক্ত স্বাধীন দেশ বা সিআইএস-ভূক্ত ইউরোপীয় দেশসমূহ (কোড ১৭২) উন্নত বা উন্নয়নশীল কোনটিরই মর্যাদা পায়নি।
অন্যদিকে আন্তর্জাতিক অর্থ তহবিল বা আইএমএফ তাদের সংজ্ঞায় উল্লেখ করেছে যে - এপ্রিল, ২০০৪-এর পূর্বেকার উত্তর ও দক্ষিণ ইউরোপের দেশসমূহ বিশেষতঃ সাবেক সোভিয়েত ইউনিয়নের কাজাখস্তান, উজবেকিস্তান, কিরগিজস্তান, তাজিকিস্তান, তুর্কমেনিস্তানসহ মঙ্গোলিয়া উন্নত কিংবা উন্নয়নশীল দেশের আওতাভূক্ত নয়। কিন্তু, ঐ সকল দেশসমূহও উন্নয়নশীল দেশ হিসেবে বৈশ্বিকভাবে বিবেচিত হয়ে আসছে।
মানব উন্নয়ন সূচক
250px|thumb| বৈশ্বিকভাবে ২০১১ সালের মানব উন্নয়ন সূচকের অবস্থান।{{Legend|#003399|খুবই ভাল}} {{Legend|#3072D9|ভাল}} {{Legend|#A8C3FF|মাঝারি}} {{Legend|#E6EDFF|নিম্ন}} {{Legend|#858585|তথ্য পাওয়া যায়নি}} জাতিসংঘ মানব উন্নয়ন সূচকে পরিসংখ্যানগতভাবে কোন দেশের মানব উন্নয়ন সংক্রান্ত তথ্যাদি তুলে ধরে। উচ্চমাত্রার মানব উন্নয়ন সূচকের সাথে উন্নত দেশের ভবিষ্যতের অর্থনীতির গতিধারা গভীরভাবে সম্পর্কযুক্ত। সেখানে একটি দেশের আর্থিক আয় কিংবা উৎপাদনশীলতার চেয়ে অন্যান্য বিষয়াদির উপর ব্যাপক গুরুত্বারোপ করা হয়। মাথাপিছু মোট অভ্যন্তরীণ উৎপাদন কিংবা মাথাপিছ আয়ের পাশাপাশি আয়ের কতটুকু অংশ শিক্ষা এবং স্বাস্থ্যখাতে ব্যয়িত হয়েছে তা-ও তুলে ধরা হয়।
১৯৯০ সাল থেকে নরওয়ে, জাপান, কানাডা এবং আইসল্যান্ড সর্বোচ্চ মানব উন্নয়ন সূচকে স্থান পেয়েছে। ২০১১ সালের মানব উন্নয়ন প্রতিবেদন ২ নভেম্বর, ২০১১ সালে প্রকাশিত হয়। এতে উচ্চমাত্রার মানব উন্নয়ন সূচকে ৪৭টি দেশ স্থান পায় যাতে সর্বোচ্চ ০.৯৪৩ স্কোরে নরওয়ে এবং ০.৭৯৩ স্কোরে বার্বাডোজ জায়গা করে নেয়।
০.৭৮৮ স্কোরের অনেক দেশের তালিকা আইএমএফ অথবা সিআইএ তৈরী করেছে যাতে ২০০৯ সাল থেকে ঐ দেশসমূহকে উচ্চতর হিসেবে আখ্যায়িত করেছে। অনেক দেশ ২০১০ সাল থেকে মানব উন্নয়ন সূচকে ০.৭৮৮ স্কোরে পৌঁছে। এ স্কোর কিংবা তারও বেশি স্কোরকে ২০০৯ সাল থেকে আইএমএফ বা সিআইএ উচ্চতর দেশ হিসেবে তাদের তালিকায় রাখে। এছাড়াও, ২০০৯ সাল থেকে অনেক উচ্চতর অর্থনীতির দেশ হিসেবে মানব উন্নয়ন সূচকে ০.৯ বা তদূর্ধ্ব স্কোরের অধিকারী দেশকে স্বীকৃতি দেয়া হয়েছে।
আল-'ঊয়ূন
লাআ'য়ূন (, also , ) or এল-আ'য়ূন ( , ; Hassaniya Arabic: لعيون, romanized: Laʕyūn/Elʕyūn; ⵍⵄⵢⵓⵏ; العيون) হচ্ছে  পশ্চিম সাহারার বৃহত্তম শহর। ২০১৪ সালে যার মোট জনসংখ্যা ছিল ২,১৭,৭৩২ । শহরটি মরক্কোর কার্যত প্রশাসনের অধীনে রয়েছে। আধুনিক শহরটি ১৯৩৮ সালে স্প্যানিশ ক্যাপ্টেন আন্তোনিও ডি ওরো দ্বারা প্রতিষ্ঠিত হয়েছিল  মনে করা হয়। ১৯৪০ সালে, স্পেন এটিকে স্প্যানিশ সাহারার রাজধানী হিসাবে মনোনীত করে। Laâyoune হল মরক্কো দ্বারা শাসিত লাইয়াউন-সাকিয়া এল হামরা অঞ্চলের রাজধানী, জাতিসংঘ শান্তিরক্ষা মিশন MINURSO এর তত্ত্বাবধানে।
এসেনসিয়াল ড্রাগস কোম্পানি লিমিটেড
ইতিহাস
এসেনসিয়াল ড্রাগস কোম্পানি লিমিটেড কোম্পানিটি ১৯৬২ সালে তৎকালীন পাকিস্তান সরকারের অধীনে সরকারী ফার্মাসিউটিকাল গবেষণাগার হিসেবে প্রতিষ্ঠিত হয়। ১৯৭৯ সালে এটিকে ফার্মাসিউটিক্যালস উৎপাদন ইউনিট নামে নামকরণ করা হয়।
এসেনসিয়াল ড্রাগস কোম্পানি লিমিটেড ১৯৮৩ সালে প্রতিষ্ঠা করা হয়, এবং কোম্পানি আইনের অধীনে এটি একটি পাবলিক লিমিটেড কোম্পানি হিসেবে নিবন্ধিত হয়। এর খুলনা এসেনসিয়াল ল্যাটেক্স প্লান্ট নামে একটি প্রতিষ্ঠান আছে, যারা ল্যাটেক্স কনডম উৎপাদন করে থাকে। প্রাথমিকভাবে কোম্পানিটি সরকারের ক্রয় এবং বণ্টন সংস্থা হিসেবে কার করত, এবং অর্থ সঞ্চয় করার জন্য কোম্পানিটি চিকিৎসা পণ্য উৎপাদন শুরু করে। ২০১৬ সালের বন্যার পরে সরকার কোম্পানিটিকে পানি বিশুদ্ধ করার বড়ি উৎপাদন শুরু করতে বলে।
জাপানি অর্থায়নের মাধ্যমে ১৯৮৫ সালে বগুড়াতে এসেনসিয়াল ড্রাগস কোম্পানী লিমিটেড নামে আরো একটি প্লান্ট চালু হয়। যা বিভিন্ন সরকারি হাসপাতাল, সিভিল র্সাজন অফিস, সরকারী স্বাস্থ্য প্রতিষ্ঠান, উত্তর ও দক্ষিণ জেলা সমুহে বিভিন্ন প্রাকার প্রয়োজনীয় ওষুধ সরবরাহ করে আসছে। সেফালস্পিন প্রকল্প- এটি বগুড়ার অন্য ইউনটি যাহা সাম্প্রতিক সময়ে বাণজ্যিকি উৎপাদনে গেছে, যেখান থেকে প্রতি ঘণ্টায় প্রায় ১৮০০ ভায়েল ওষুধ উৎপাদন করা সম্ভব।
মুলধন
বর্তমানে কোম্পানীর অনুমোদিত মুলধন ২০০.০০ কোটি টাকা এবং পরিশোধিত মূলধন ১০০.৯২ কোটি টাকা। বর্তমানে এটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জের অন্তর্ভুক্ত, এবং এর প্রতি শেয়ারের মূল্য ১০/= টাকা।
কোম্পানির আর্থিক বছর ২০১৩-১৪ সালের হিসেবমতে, ঐসময়ে প্রায় ৪২৬.০০ কোটি টাকার বিভিন্ন ঔষধ ও গর্ভনিরোধক পণ্য উৎপাদন করা হয়েছে। এবং বর্তমানে এর জনবল আনুমানিক ২৬০০ জন।
সারাওয়াক
সারাওয়াক (জাওয়াই : سراوق; উচ্চারণ - সারাওয়াক) হল মালয়েশিয়ার একটি প্রদেশ। বোর্নিও দ্বীপে মালয়েশিয়ার যে দু'টি প্রদেশ অবস্থিত, তার অন্যতম সারাওয়াক (অন্যটি সাবা)। সারাওয়াক মালয়েশিয়ার বৃহত্তম প্রদেশ। এর অন্য নাম বুমি কেনিয়ালাং, অর্থাৎ "ধনেশ পাখির দেশ" ("Land of Hornbills")। সারাওয়াকের প্রতীকও হল একটি গণ্ডার ধনেশ পাখি। এখানকার অধিবাসীদের ধর্মে এই পাখি যুদ্ধের প্রতীক হিসেবে চিহ্নিত।